3.  การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์และบริการ

บริษัท โรงพิมพ์ตะวันออก จำกัด (มหาชน) เป็นบริษัทฯ รับพิมพ์งานทุกชนิดบนกระดาษ
ทั้งในประเทศและต่างประเทศ ดังรายละเอียดต่อไปนี้

หนังสือพิมพ์

เช่น ผู้จัดการรายวัน, ผู้จัดการรายสัปดาห์, International Herald Tribune Newspaper,
Nikkei Newspaper, หนังสือพิมพ์ทันหุ้นรายวัน และหนังสือพิมพ์ดาราเดลี่ เป็นต้น

หนังสือปกอ่อนและปกแข็ง

เช่น Mazda Manual (Dai Nippon Printing), Ford Manual (Dai Nippon
Printing), The Manual for Cisco System. Inc., The Manual for Fujitsu,
The Manual for Daikin, The Manual for Hitachi, The Manual for National,
หนังสือการ์ตูน ของบริษัท บุรพัฒน์ คอมมิคส์ พับลิชชิ่ง จำกัด, Behind Blue Eyes (Vietnam),
Wildlife in The Kingdom of Thailand, Swedish Catalogue, Colora’s
Fouteeners(second edition), Pangasinan book (Philippines), Bangkok
Colours of The Night, Mapping The Civil War, New Millennium NASA, The
Undaunted Garden, Greatest Mountain, Wildflower Book, Xeriscape Plant
Guide เป็นต้น

แมกกาซีน

เช่น ผู้จัดการรายเดือน, Achieve Magazine (Amway Thailand), อนุสาร อสท.,
นิตยสารลิป, นิตยสารเอ็มโพเรียม, นิตยสารชีวิตต้องสู้, นิตยสาร HIP เป็นต้น

ปฏิทิน

เช่น ปฏิทินธนาคารกรุงไทย, ปฏิทินธนาคารเพื่อการเกษตรและสหกรณ์การเกษตร,
ปฏิทินการสื่อสารแห่งประเทศไทย, ปฏิทินธนาคารกสิกรไทย, ปฏิทินกรมชลประทาน,
ปฏิทินกรุงเทพประกันชีวิต, FULCRUM Calendars, XENEX Calendars เป็นต้น

โบว์ชัวร์ ลิฟเล็ท และอื่น ๆ

3.2 ลักษณะของลูกค้า

  ลักษณะลูกค้าสำคัญของบริษัทแบ่งได้ดังนี้

1.  ลูกค้าที่มีการเซ็นสัญญาระยะเวลามากกว่า 1 ปีขึ้นไป มียอดขายเท่ากับ 20% ของยอดขายปี
    2549

2.  ลูกค้าที่มีการเซ็นสัญญาระยะเวลา 1 ปี โดยมีการต่อสัญญาทุกปี มียอดขาย 20% ของยอดขายปี
    2549

3.  ลูกค้าที่มีการส่งงานประจำ โดยไม่มีการเซ็นสัญญา โดยในแต่ละปีจะมียอดขาย 30%
    ของยอดขายปี 2549

4.  ลูกค้าอื่น ๆ ที่มีเข้ามาอีก 30% ของยอดขายปี 2549
    โดยบริษัทคาดว่าตลาดจะโตกว่าปีที่ผ่านมา 2549 ไม่มากนัก ประมาณ 7%

3.3 การตลาดและภาวะการแข่งขัน

บริษัทได้จัดแบ่งตลาดและกลุ่มลูกค้าเป้าหมายไว้ดังนี้

 ก) การตลาดและการขายให้กลุ่มลูกค้าธุรกิจขายปลีกและขายส่ง

ตามสภาพที่เศรษฐกิจปี 2549 มีการขยายตัวต่อเนื่องถึง 5% จากปี 2548
สภาวะการส่งเสริมและแข่งขันของธุรกิจต่าง ๆ
ยังคงมีการส่งเสริมการขายและแข่งขันกันอย่างต่อเนื่องแต่มีการเปลี่ยนวิธีส่งเสริมการขายโดยไม่พิมพ์สิ่งพิมพ์เพื่อแจกโดยตรง
แต่ใช้วิธีการลงโฆษณาในหน้าหนังสือพิมพ์โดยตรง
ทำให้ยอดค่าใช้จ่ายสิ่งพิมพ์มียอดรวมไม่โตขึ้นประมาณ 400 ล้านบาท ในปี 2549 โดยบริษัทยังคงมี
ส่วนแบ่งการตลาดประมาณ 2% ของตลาดรวม ในปี 2549 และในปี 2550
บริษัทได้ปรับปรุงเปลี่ยนเครื่องจักรใหม่ ทำให้สามารถรองรับงานได้มากขึ้น
ซึ่งคาดการณ์ว่าจะขยายส่วนแบ่งและเพิ่มส่วนแบ่งได้มากขึ้น ในปี 2550

 ข) ตลาดสิ่งพิมพ์สำหรับธุรกิจขายตรงแบบ หลายชั้น

ในปี 2549 เศรษฐกิจมีการขยายตัวต่อเนื่อง จากปี 2549
ทำให้ธุรกิจขายตรงขนาดใหญ่มียอดขายที่เพิ่มขึ้นและสมาชิกเพิ่มมากขึ้น
จึงทำให้ยอดใช้สิ่งพิมพ์และคู่มือต่างๆ เพิ่มขึ้น โดยมูลค่าตลาดสิ่งพิมพ์ของธุรกิจนี้ประมาณ 500
ล้านบาท ในปี 2549 โดยบริษัทมีส่วนแบ่งประมาณ 20% ของตลาดรวมทางบริษัทคาดหมายว่าปี
2550 ตลาดสิ่งพิมพ์สำหรับธุรกิจขายตรงมียอดเพิ่มประมาณ 8% จากปี 2549 เป็นยอดตลาดรวม
540 ล้านบาท และทางบริษัทมีเป้าหมายเพิ่มส่วนแบ่งการตลาดได้มากขึ้นในปี 2550

 ค) ตลาดสิ่งพิมพ์ภาคการศึกษาเอกชน/ราชการ

 ตลาดสิ่งพิมพ์เพื่อการศึกษา เช่น ตำราเรียน และหนังสือเสริมการเรียนรู้ของนักเรียน ตั้งแต่อนุบาลถึงมัธยมปลายโดยปี 2549 บริษัทฯ มียอดขายรวมประมาณ 40 ล้านบาท ซึ่งในปี 2550 บริษัทมีแผนการปรับปรุงและปรับเปลี่ยนเครื่องจักรเพื่อเพิ่มประสิทธิภาพในการผลิต โดยประมาณการจะสามารถรองรับงานได้ถึง 80 ล้านบาท ในปี 2550

 ง) ตลาดสิ่งพิมพ์ของภาคธุรกิจสถาบันการเงิน/ธนาคาร

 ตลาดสิ่งพิมพ์ของภาคธุรกิจสถาบันการเงินและธนาคารพาณิชย์ทั้งของเอกชนและรัฐบาล มีหลายรูปแบบ เช่น เอกสารภายในธนาคาร, หนังสือต่าง ๆ ที่ธนาคารพิมพ์เพื่อเผยแพร่ผลงานบริษัท, วารสารรายเดือนที่พิมพ์เพื่อสมาชิกบัตรเครดิตของธนาคารและปฏิทินแบบต่าง ๆ ที่ธนาคารพิมพ์เพื่อแจกจ่ายให้กับลูกค้าธนาคารในโอกาสขึ้นปีใหม่ ในปี 2550 คาดการณ์ตลาดว่าจะมีการแข่งขันกันสูงมาก เพื่อแย่งชิงลูกค้ารายย่อย จึงทำให้จำเป็นต้องใช้สิ่งพิมพ์สูงขึ้นมาก โดยประมาณการตลาดรวม ปี 2549 จะมีถึง 600 ล้านบาท 

 จ) ตลาดสิ่งพิมพ์ต่างประเทศ

บริษัทมีการรับจ้างพิมพ์สิ่งพิมพ์ ที่เป็นกลุ่มลูกค้าต่างประเทศ อาทิเช่น สหรัฐอเมริกา, ญี่ปุ่น,
และอังกฤษ ซึ่งเป็นงานพิมพ์หนังสือปกแข็งที่ใช้กระดาษอาร์ตอย่างดี เป็นส่วนมากอยู่ประมาณ 4-5
ราย โดยผ่านบริษัทตัวแทนนายหน้าซึ่งตั้งอยู่ในต่างประเทศ เป็นผู้จัดหา และคัดเลือกลูกค้าให้
ซึ่งสิ่งพิมพ์ส่วนใหญ่จะเป็นสิ่งพิมพ์เฉพาะเจาะจง ในงานประเภทศิลปะ ภูมิศาสตร์ การท่องเที่ยว
และอื่น ๆ เป็นต้น ของประเทศดังกล่าว
ตะวันออกคาดหมายว่าอัตราการเติบโตของหมวดสิ่งพิมพ์จากต่างประเทศ
รวมทั้งสิ่งพิมพ์ที่แฝงไปกับสินค้าส่งออกจากประเทศไทย ที่บริษัทมีอยู่เป็นมูลค่าประมาณ 25 ล้านบาท
โดยคาดว่าจะมีอัตราการเติบโตแบบค่อยเป็นค่อยไป
เนื่องจากความรุนแรงของการแข่งขันในตลาดโลกมีมาก ทั้งด้านคุณภาพ และราคา
ซึ่งคู่แข่งขันล้วนแล้วแต่มีความแข็งแกร่งทั้งสิ้น

 ฉ) ตลาดสิ่งพิมพ์นิตยสารและอื่น ๆ ประจำ

ในปี 2549 มีการเพิ่มของสิ่งพิมพ์นิตยสาร ในเมืองไทยหลายเล่ม
และบริษัทได้รับงานนิตยสารเพิ่มหลายฉบับ ทำให้สามารถรับงานได้เต็มที่ โดยปี 2550
ทางบริษัทได้ปรับเปลี่ยนเครื่องจักรทำให้สามารถรับพิมพ์นิตยสารได้เพิ่มขึ้นอีก 6-7 ฉบับ
เพิ่มเติมจากเดิมที่พิมพ์ประจำเช่น นิตยสาร อสท. รายเดือน LIP รายปักษ์, ชีวิตต้องสู้,
หนังสือถ่ายภาพ SHUTTER ประมาณการรายได้จากการพิมพ์นิตยสารประมาณ 167 ล้าน ในปี 2549

 ช) ตลาดสิ่งพิมพ์ใหม่

ทางบริษัทประสบความสำเร็จในการเพิ่มช่องทางสำหรับสิ่งพิมพ์ใหม่ เช่น
หนังสือคู่มือสำหรับอุตสาหกรรมอิเล็คทรอนิคส์และเครื่องใช้ไฟฟ้าทั่วไป
และมีลู่ทางแจ่มใสโดยบริษัทพยายามบุกตลาดด้านนี้ให้เพิ่มขึ้น

ภาวะอุตสาหกรรมและแข่งขัน

ธุรกิจการพิมพ์มีลักษณะเป็นทั้งการผลิตและการให้บริการ
เป็นธุรกิจที่ครอบคลุมและสัมผัสกับการดำเนินชีวิตประจำวันของประชาชนอย่างกว้างขวางไม่ว่าจะเป็นด้านการศึกษา
เศรษฐกิจ และระเบียบแบบแผนทางสังคม ในการศึกษาจะต้องใช้หนังสือแบบเรียน ตำรา
วารสารต่าง ๆ ในด้านเศรษฐกิจต้องใช้เอกสารต่าง ๆ ใบเสร็จ ใบสำคัญทางการเงิน การค้า
การผลิตเอกสารโฆษณาและบรรจุภัณฑ์ ด้านสังคมต้องใช้บัตรการ์ด เอกสารเครดิต ธนบัตร แสตมป์
ซึ่งเหล่านี้เป็นผลิตผลทางการพิมพ์ทั้งสิ้น

การพิมพ์เป็นอุตสาหกรรมที่ต้องใช้วิชาความรู้ทางเทคโนโลยี ความรู้ทางวิทยาศาสตร์
และวิศวกรรมศาสตร์ การจำลองต้นฉบับหนังสือหรือภาพลงบนวัสดุต่าง ๆ ไม่ว่าจะเป็นกระดาษ
โลหะ แผ่นผ้า แผ่นฟอยด์ มีเทคนิควิธีการมากมายหลายระบบแต่ละระบบมีเทคโนโลยีต่าง ๆ กัน
มีเครื่องจักร เครื่องมือที่ใช้ในการดำเนินการมาก
การผลิตทางการพิมพ์มีหลายขั้นตอนตั้งแต่เรื่องพิมพ์ แยกสี ทำแม่พิมพ์ พิมพ์บนแท่นพิมพ์ พับ เย็บเล่ม
เข้าเล่ม ทำปก เดินทอง ขั้นตอนแต่ละขั้นตอนอาจจัดทำได้หลายระบบ
แต่ละระบบมีเทคนิคในการผลิตต่าง ๆ กัน ใช้เครื่องจักรเครื่องมือต่างกัน เพื่อให้ได้คุณภาพต่าง ๆ
กัน ตามที่ต้องการและมีต้นทุนที่แตกต่างกันด้วย

ลักษณะการพิมพ์สามารถแบ่งประเภทพอเป็นสังเขปได้ดังนี้

1.  งานพิมพ์เพื่อการศึกษา การสื่อสารและการบันเทิง เช่น การพิมพ์หนังสือ สมุดตำราเรียน

วารสารต่าง ๆ ทั้งรายวัน รายสัปดาห์ รายเดือน ตลอดจนนิตยสารเพื่อความรู้ และความบันเทิง

2. งานพิมพ์เพื่อการโฆษณา เช่น โปสเตอร์ ใบปลิว ฯลฯ

3. งานพิมพ์สำหรับการบรรจุหีบห่อ เช่น การพิมพ์ซอง ถุง และหีบห่อบรรจุสินค้าชนิดต่าง ๆ ซึ่งมีทั้ง
งานพิมพ์ที่ใช้กระดาษ พลาสติก อะลูมิเนียม ฟอยด์และอื่น ๆ

จากความสำคัญของสิ่งพิมพ์ที่มีต่อชีวิตประจำวัน
มีผลให้มูลค่าการค้าสิ่งพิมพ์ในตลาดโลกมีแนวโน้มเพิ่มขึ้นมาโดยตลอด
อย่างไรก็ตามจะสังเกตเห็นว่าการค้าสิ่งพิมพ์ส่วนใหญ่จะอยู่ในกลุ่มประเทศอุตสาหกรรม ใหญ่ ๆ
มากกว่าร้อยละ 70 แต่สัดส่วนนี้ก็มีแนวโน้มลดลง
โดยกลุ่มประเทศกำลังพัฒนาเริ่มมีบทบาทในธุรกิจนี้เพิ่มขึ้น

ประเทศผู้ผลิตและส่งออกสิ่งพิมพ์ที่สำคัญได้แก่ ประเทศเยอรมัน สหรัฐอเมริกา สหราช-อาณาจักร
ฝรั่งเศสและอิตาลี ซึ่งประเทศเหล่านี้มีเทคโนโลยีทางการพิมพ์ชั้นสูง
เป็นสิ่งพิมพ์ที่ใช้กระบวนการผลิตจากเครื่องมือเครื่องจักรแบบอัตโนมัติอาศัยแรงงานน้อย
คุณภาพสิ่งพิมพ์อยู่ในระดับสูง
และเป็นสิ่งพิมพ์ที่ต้องการความรวดเร็วในการส่งมอบเพื่อนำออกจำหน่าย เช่น หนังสือพิมพ์ วารสาร
นิตยสาร แต่หากเป็นสิ่งพิมพ์ที่ต้องอาศัยแรงงานคนเข้ามาเกี่ยวข้องในกระบวนการผลิตค่อนข้างมาก
และไม่มีข้อจำกัดเรื่องระยะเวลาส่งมอบ
ประเทศเหล่านี้จะว่าจ้างผู้ผลิตในประเทศกำลังพัฒนาที่มีค่าแรงงานต่ำกว่าเพื่อทำการผลิตอีกต่อหนึ่ง
เนื่องจากต้นทุนที่นำเข้าต่ำกว่าการผลิตขายในประเทศ

สำหรับอุตสาหกรรมสิ่งพิมพ์ของไทยนั้น ส่วนใหญ่มุ่งเน้นตลาดภายในประเทศเป็นหลัก
สาเหตุที่มูลค่าการส่งออกสิ่งพิมพ์ของไทยยังคงค่อนข้างต่ำนั้น เนื่องจากในอดีตส่วนใหญ่ยังขาดความรู้
และความชำนาญในด้านการตลาดต่างประเทศตลอดจนปัญหาด้านการขนส่ง
ความไม่ชัดเจนด้านระบบการจัดเก็บภาษีนำเข้าวัตถุดิบหลังจากปี 2533
รัฐบาลได้ให้การสนับสนุนสิ่งพิมพ์ไทยทั้งทางด้านการให้สิทธิประโยชน์แก่ผู้ผลิตเพื่อการส่งออกและแก้ไขปัญหาเรื่องความซ้ำซ้อนของระบบภาษีรวมทั้งภาพพจน์ของสินค้าส่งออกทำให้สิ่งพิมพ์ไทยเป็นที่เริ่มรู้จักไปทั่วโลก
แนวโน้มมูลค่าการส่งออกเพิ่มขึ้นมาจากการพัฒนาคุณภาพมาตรฐานของผลิตภัณฑ์ยังมีปัจจัยอื่น ๆ
ที่เอื้ออำนวยต่อธุรกิจการพิมพ์อีกเช่น

1.  เครื่องมือเครื่องจักร
    เทคโนโลยีการพิมพ์ของผู้ผลิตในไทยมีการพัฒนาจนอยู่ในระดับใกล้เคียงกับคู่แข่งขันที่สำคัญ คือ
    ฮ่องกง และสิงคโปร์

2.  ปัจจัยด้านการผลิต ค่าแรงและค่าใช้จ่ายในการผลิตอื่น ๆ
    ของไทยยังคงอยู่ในเกณฑ์ค่อนข้างต่ำเพื่อเทียบกับประเทศผู้ผลิตสิ่งพิมพ์ส่งออกรายใหญ่ทำให้ต้นทุนการผลิตของไทยต่ำกว่าของประเทศอื่น
    ๆ

3.  การสนับสนุนและส่งเสริมจากภาครัฐบาลทำให้ผู้ผลิตได้รับสิทธิประโยชน์ต่าง ๆ
    ที่เอื้ออำนวยต่อต้นทุนการผลิตที่ลดลง

4.  การนำระบบภาษีมูลค่าเพิ่มมาใช้ภายในประเทศได้ช่วยแก้ปัญหาความซ้ำซ้อนของภาษีที่แอบแฝงอยู่ในตัวสินค้า
    ทำให้ต้นทุนการผลิตและผู้ส่งออกลดต่ำลง

สภาพขนาด แนวโน้มการเติบโต การแข่งขัน และปัจจัยภายนอกที่อาจกระทบอุตสาหกรรม

เนื่องจากช่วงเวลาที่เศรษฐกิจรุ่งเรืองมีบริษัทต่าง ๆ
จำนวนมากขยายการลงทุนในอุตสาหกรรมการพิมพ์บางรายก็เริ่มผลิตได้แล้ว
บางรายก็กำลังจะเริ่มผลิต ประจวบกับในช่วงกลางปี 2540
มีการประกาศค่าเงินลอยตัวภาวะเศรษฐกิจตกต่ำทั่วภูมิภาครวมทั้งประเทศไทย
ทำให้การลงทุนหยุดชะงักลงหมด แต่ในปี 2542 และ 2543
มีการลงทุนเครื่องจักรใหม่ทดแทนเครื่องจักรเก่า
จึงทำให้เกิดการแข่งขันในอุตสาหกรรมการพิมพ์อย่างหนัก
รวมทั้งระบบเงินหมุนเวียนถูกตัดโดยภาคการธนาคาร
จึงทำให้ทุกบริษัทต้องทำทุกวิถีทางเพื่อความอยู่รอด
โดยในปัจจุบันพวกที่การเงินยังเข้มแข็งก็สามารถอยู่ได้

โรงพิมพ์ระดับใหญ่คู่แข่งขันก็มีจำนวนไม่มาก เพียง 6-7 ราย
แต่โรงพิมพ์ขนาดกลางและขนาดเล็กมีจำนวนมาก

เนื่องจากตลาดการพิมพ์ในประเทศไทยมีขนาดใหญ่มากจึงเป็นโอกาสของบริษัทที่ยังจะสามารถขยายตลาดได้อีกมากเพราะส่วนแบ่งการตลาดของบริษัทเพียง
2% ของทั้งประเทศ เท่านั้น

ปัจจุบันบริษัทอยู่ในสภาพที่แข่งขันงานได้ทุกประเภท ภายในประเทศ
ส่วนงานส่งออกทางด้านคุณภาพและแรงงานสามารถที่แข่งขันกับตลาดต่างประเทศได้แต่เรายังไม่สามารถแข่งขันกับ
ฮ่องกงและสิงคโปร์ เพราะปัญหาวัตถุดิบ (เช่นกระดาษ) เรายังมีปัญหามากเรื่องราคาและคุณภาพ

เนื่องจากอุตสาหกรรมการพิมพ์เป็นอุตสาหกรรมที่มีการลงทุนทางด้านเครื่องจักรเป็นจำนวนเงินที่สูงมากเทียบกับอุตสาหกรรมอื่น
ทั้งยังต้องอาศัยความสามารถและความชำนาญเป็นพิเศษ จึงจะสามารถแข่งขันได้

จึงทำให้คู่แข่งรายใหญ่ๆ เกิดได้ยาก สินค้าทดแทนจะมีเพียงธุรกิจ IT
ซึ่งในอนาคตก็เป็นคู่แข่งที่น่ากลัว เพราะประชาชนไม่จำเป็นต้องอ่านหนังสือพิมพ์
แต่ก็คาดการณ์ว่าประมาณ 10 ปีขึ้นไปธุรกิจการพิมพ์ในปัจจุบันยังมีอัตราการเติบโตที่ดี

3.4 การผลิตหรือการจัดหาผลิตภัณฑ์เพื่อจำหน่าย

ที่ตั้งโรงงาน บริษัท โรงพิมพ์ตะวันออก จำกัด (มหาชน)

51/29 หมู่ 3 ซอยสยามสามัคคี ถนนวิภาวดีรังสิต

แขวงตลาดบางเขน เขตหลักสี่ กรุงเทพฯ 10210

 กำลังการผลิต และปริมาณการผลิต

กำลังการผลิตและปริมาณการผลิตของโรงพิมพ์ตะวันออก

กำลังการผลิต/ปริมาณการผลิต * 1000

+-----------------------+--------------+---+--------------+---+--------------+
| รายการ                | 2550         |   | 2549         |   | 2548         |
+-----------------------+--------------+---+--------------+---+--------------+
| 1. หนังสือพิมพ์ ฉบับ/ปี     | 24,000/9,500 | 2 |              | 5 |              |
|                       |              | 4 |              | 5 |              |
| 2. หนังสือปกอ่อน         | 6            | , |              | , |              |
|                       | 0,000/35,000 | 0 |              | 0 |              |
| 3. หนังสือปกแข็ง         |              | 0 |              | 0 |              |
|                       | 3,000/250    | 0 |              | 0 |              |
| 4. ใบปลิวแผ่นพับ         |              | / |              | / |              |
|                       | 8            | 9 |              | 3 |              |
|                       | 0,000/60,000 | , |              | 0 |              |
|                       |              | 0 |              | , |              |
|                       |              | 0 |              | 0 |              |
|                       |              | 0 |              | 0 |              |
|                       |              |   |              | 0 |              |
|                       |              | 4 |              |   |              |
|                       |              | 8 |              | 3 |              |
|                       |              | , |              | 2 |              |
|                       |              | 0 |              | , |              |
|                       |              | 0 |              | 0 |              |
|                       |              | 0 |              | 0 |              |
|                       |              | / |              | 0 |              |
|                       |              | 3 |              | / |              |
|                       |              | 0 |              | 2 |              |
|                       |              | , |              | 2 |              |
|                       |              | 0 |              | , |              |
|                       |              | 0 |              | 0 |              |
|                       |              | 0 |              | 0 |              |
|                       |              |   |              | 0 |              |
|                       |              | 5 |              |   |              |
|                       |              | , |              | 5 |              |
|                       |              | 0 |              | , |              |
|                       |              | 0 |              | 0 |              |
|                       |              | 0 |              | 0 |              |
|                       |              | / |              | 0 |              |
|                       |              | 2 |              | / |              |
|                       |              | 5 |              | 2 |              |
|                       |              | 0 |              | 5 |              |
|                       |              |   |              | 0 |              |
|                       |              | 6 |              |   |              |
|                       |              | 0 |              | 4 |              |
|                       |              | , |              | 5 |              |
|                       |              | 0 |              | , |              |
|                       |              | 0 |              | 0 |              |
|                       |              | 0 |              | 0 |              |
|                       |              | / |              | 0 |              |
|                       |              | 5 |              | / |              |
|                       |              | 5 |              | 4 |              |
|                       |              | , |              | 5 |              |
|                       |              | 0 |              | , |              |
|                       |              | 0 |              | 0 |              |
|                       |              | 0 |              | 0 |              |
|                       |              |   |              | 0 |              |
+-----------------------+--------------+---+--------------+---+--------------+

 ข) อัตราการใช้กำลังการผลิต

เนื่องจากธุรกิจการพิมพ์ยังเป็นธุรกิจบริการซึ่งเป็นไปตามคามต้องการของลูกค้า
จึงทำให้การใช้กำลังการผลิตไม่สม่ำเสมอโดยปัจจุบันใช้ 80% ของการผลิต ในชนิดพิมพ์แผ่น
แต่ยังมีกำลังการผลิตสำหรับพิมพ์ม้วนยังเหลืออยู่มาก

 ค) อัตราเพิ่มของปริมาณการผลิตตามจำนวนหน่วย

อัตราเพิ่มของปริมาณการผลิต บริษัทฯ ยังสามารถจะพิมพ์ เช่น หนังสือพิมพ์ได้อีก 1.2
ล้านฉบับต่อเดือนแต่เนื่องจากผลกระทบทางเศรษฐกิจจึงไม่มีงานเพียงพอ

 ง) จำนวนกะที่ผลิตได้ จำนวนกะที่ผลิตจริง

จำนวนกระที่ทำงานอยู่ 2 กะ โดยจำนวนกะที่ผลิตได้จริง 2 กะ

วัตถุดิบและผู้จำหน่ายวัตถุดิบ (Supplier)

วัตถุดิบหลัก ประกอบด้วย :

- กระดาษ

- ฟิล์ม

- เพลท

- หมึก

- น้ำยาเคมี ต่าง ๆ

แหล่งที่มาของวัตถุดิบ

- กระดาษ มาจากทั้งในประเทศ และต่างประเทศ

- ฟิล์ม มาจากผู้แทนจำหน่ายในประเทศ

- เพลท มาจากผู้แทนจำหน่ายในประเทศ

- หมึก มาจากผู้แทนจำหน่ายในประเทศ

- น้ำยาเคมีต่าง ๆ มาจากผู้แทนจำหน่ายในประเทศ

ต้นทุนวัตถุดิบที่มากกว่า 45% คือกระดาษ เป็นวัตถุดิบที่ใช้ในการผลิต
ซึ่งมีการเปลี่ยนแปลงราคาตามสภาวะเศรษฐกิจ

สภาพปัญหาเกี่ยวกับวัตถุดิบ

ปี 2547 ราคาเยื่อกระดาษของโลกปรับตัวเพิ่มขึ้นส่งผลให้ราคากระดาษปรับเพิ่มขึ้นต่อเนื่องถึงปี
2548 แต่สำหรับในประเทศไทยมีการปรับเพิ่มอย่างต่อเนื่องคาดว่าถึงสิ้นปี 2548 ปี 2549
ราคากระดาษโลกเริ่มทรงตัว และคาดว่าในปี 2550 ราคายังคงทรงตัวต่อเนื่อง

ผู้จำหน่ายวัตถุดิบ

ในประเทศ

ผู้จำหน่ายกระดาษ ประกอบด้วย : -

  1. บริษัท ผลิตภัณฑ์กระดาษไทย จำกัด

  2. บริษัท เอส.แพ็ค แอนด์ พริ้นท์ จำกัด (มหาชน)

  3. บริษัท สยามกมลเอก จำกัด

  4. บริษัท 99 กรุ๊ป เซ็นเตอร์ จำกัด

  5. บริษัท กระดาษสหไทย จำกัด

  6. บริษัท เล่าฮั่วเชียง จำกัด

  7. บริษัท ดี.เอส.เอ. สยามวาลา จำกัด

  8. บริษัท สตาร์ เปเปอร์ จำกัด

ผู้จำหน่ายฟิล์ม และเพลท ประกอบด้วย :-

1. บริษัท ไดนามิค กราฟิคส์ จำกัด

2. บริษัท เนชั่นไวด์ จำกัด

3. บริษัท ท็อปเทค มิเลนเนียม จำกัด

ผู้จำหน่ายหมึกพิมพ์ ประกอบด้วย :-

1. บริษัท โตโยอิ้งค์ (ประเทศไทย) จำกัด

2. บริษัท โกลเด้นท์พริ้นติ้งอิ้งค์ จำกัด

3. บริษัท ซี.เอ.เอส. อิ๊งค์ จำกัด

4. บริษัท ท็อปเทค มิเลนเนียม จำกัด

ต่างประเทศ

ผู้จำหน่ายกระดาษ ประกอบด้วย :-

1. CellMark Asia Pte. Ltd.

  2. P.T. ASPEX KUMBONG

 ในการจัดหาวัตถุดิบของบริษัทฯ 3 ปีที่ผ่านมา ไม่มีการจัดหาจากรายใด > 30% ติดต่อกัน